राजस्थान कांग्रेस में आंतरिक संकट के बीच गहलोत कैंप का पलटवार- जारी की मुख्यमंत्री की सभाओं की LIST  
जनसभाओं को लेकर अफ़वाहें फैलाने का आरोप
नज़दीकी सूत्रों ने जारी की गहलोत की सभाओं की लिस्ट
गहलोत ने 180 से ज़्यादा सभाएं और रैलियां की: सूत्र
इसके बाद आज अशोक गहलोत की तरफ़ से सफ़ाई भी आई है. मुख्यमंत्री के नज़दीकी सूत्रों ने गहलोत की सभाओं की लिस्ट जारी की है. इसमें जनसभाओं को लेकर अफ़वाहें फैलाने का आरोप लगाया गया है. लिस्ट में बताया गया कि अशोक गहलोत ने चुनाव के दौरान 180 से ज़्यादा सभाएं और रैलियां की. सूत्रों ने बताया कि 25 उम्मीदवारों में से 22 के नामांकन के दौरान भी गहलोत उनके साथ थे और कम से कम 3 बार हर क्षेत्र में गए. इसमें यह भी कहा गया कि गहलोत ने सिर्फ जोधपुर पर ध्यान दिया यह आरोप सही नहीं है. 
आज गहलोत 45 मिनट तक मुलाकात के लिए राहुल गांधी के घर में थे. उनसे पहले सचिन पायलट जो कि राजस्थान की डिप्टी सीएम हैं कांग्रेस अध्यक्ष से मिले थे. बता दें कि सचिन की अगुवाई में ही विधानसभा चुनाव में कांग्रेस ने जीत दर्ज की थी, लेकिन सीएम बनाने के वक्त वो गहलोत से पिछड़ गए थे. 
बता दें कि अशोक गहलोत के बेटे वैभव गहलोत जोधपुर से 2 लाख से ज़्यादा वोटों से चुनाव हार गए, जबकि मुख्यमंत्री यहीं से विधायक हैं और पांच बार विधायक रह चुके हैं. वैभव अपने पिता के गृह क्षेत्र सरदारपुर से भी अठारह हज़ार वोटों से पिछड़ गए. 
उधर, अशोक गहलोत सरकार में मंत्री उदय लाल अंजाना की राय है कि वैभव को जोधपुर से नहीं पड़ोस के जालौर से चुनाव लड़ना चाहिए था. एक और दूसरे मंत्री रमेश मीणा का कहना है कि गहलोत नहीं पूरा प्रदेश नेतृत्व ज़िम्मेदारी ले. आपको बता दें कि  राजस्थान में कांग्रेस सिर्फ़ 25 लोक सभा सीटें ही नहीं हारी है लेकिन 200 विधानसभा में 185 में  पीछे रही है. अगर गहलोत की सीट  सरदारपुर से वैभव 18000  के पिछड़े है तो टोंक में सचिन पायलट भी कांग्रेस के उम्मीदवार को 22000 की मात से नहीं बचा पाए.